ماچەکە (کلیمت)

ماچەکە () تابلۆیەکی ڕۆنیی سەر کانڤاسە کە گەڵای زێڕ و زیو و پلاتینیۆمی تیا زیادکراوە لەلایەن نیگارکێشی ھێماگەر، گوستاڤ کلیمتی نەمسایی. تابلۆکە لە ساڵانی ١٩٠٧ و ١٩٠٨دا کێشراوە، کە زانایان پێی دەڵێن «سەردەمی زێڕین». لە ساڵی ١٩٠٨ لەژێر ناوی Liebespaar (خۆشەویستان) وەک لە کەتەلۆگی پێشانگاکان، نمایشکرا. تابلۆکە ژن و مێردێک نیشان دەدات کە یەکتریان لە باوەش گرتووە، جەستەیان لە جل و بەرگی جوانی ورد و درشتدا تێکەڵ کراوە و بە شێوازێک ڕازاوەتەوە کە کاریگەری شێوازی ھونەریی نوێی ھاوچەرخی لەسەرە.

ئێستا تابلۆکە لە پێشانگای مۆزەخانەی ئۆستێرایشی بێلڤێدرێ لە بێلڤێدرێ، ڤیێنا ھەڵواسراوە و بە شاکارێکی ھونەریی جیاخوازی ڤیێنا دادەنرێت و بە بەناوبانگترین و گرنگترین کارەکانی کلیمت دادەنرێت.

 سەرچاوەکان 

 بەستەرە دەرەکییەکان 
 ماچەکەی گوستاڤ کلیمت .
 گوستاڤ کلیمت لە پێشانگای ئۆستێرایشی بێلڤێدرێ.

پۆل:نیگارکێش
پۆل:نەمسا
پۆل:١٩٠٨